กรมกิจการเด็กและเยาวชน ยกระดับการบริการโครงการเงินอุดหนุนเพื่อการเลี้ยงดูเด็กแรกเกิด เปิดตัว “Mobile Application เงินเด็ก”
นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ เปิดเผยว่า การจัดสวัสดิการเงินอุดหนุนเพื่อการเลี้ยงดูเด็กแรกเกิด นับเป็นสวัสดิการขั้นพื้นฐานที่รัฐบาลส่งผ่านบิดา มารดา หรือผู้ปกครองไปยังเด็กแรกเกิด ให้สอดคล้องกับการใช้ฐานเกณฑ์รายได้ของผู้มีรายได้น้อยตามโครงการลงทะเบียนเพื่อสวัสดิการแห่งรัฐ ครอบคลุมเด็กในครอบครัวผู้มีรายได้น้อยอย่างทั่วถึงทั้งนี้เพื่อให้บริการแก่ประชาชนได้สะดวกและรวดเร็วมากยิ่งขึ้น กรมกิจการเด็กและเยาวชน จึงได้มุ่งมั่นพัฒนาการจัดสวัสดิการเงินอุดหนุนเพื่อการเลี้ยงดูเด็กแรกเกิดผ่านระบบดิจิทัล Mobile Application “เงินเด็ก” ให้ทันต่อสังคมยุคใหม่ในปัจจุบัน อีกทั้งเพื่อให้ทุกคนสามารถเข้าไปตรวจสอบสิทธิ ?ช่วยลดเวลาและค่าใช้จ่ายในการเดินทาง ลดปัญหาจากการบันทึกข้อมูลผิดพลาด รวมถึงมีระบบแจ้งเตือนและตรวจสอบสถานะสิทธิต่างๆ อย่างทันท่วงทีกระทรวงการพัฒนาสังคมและความมั่นคงของมนุษย์ ได้มีการจ่ายเงินอุดหนุนช่วยเหลือเพื่อการเลี้ยงดูเด็กแรกเกิดไปแล้วตั้งแต่เดือนมกราคมที่ผ่านมมา อีกทั้งบูรณาการความร่วมมือกับภาคีเครือข่าย พัฒนาฐานข้อมูลสู่ความเป็นดิจิทัล ให้ระบบฐานข้อมูลเงินอุดหนุนเพื่อการเลี้ยงดูเด็กแรกเกิดมีประสิทธิภาพและง่ายเพียงแค่ปลายนิ้วมือ ตอบสนองการให้บริการแก่ประชาชนได้อย่างสะดวก สำหรับผู้ที่สนใจลงทะเบียนผ่านแอปพลิเคชัน “เงินเด็ก” สามารถดาวน์โหลดได้ทั้งระบบ iOS และแอนดรอยด์ เพียงทำตามขั้นตอนบนแอปพลิเคชัน หรือสอบถามข้อมูลเพิ่มเติมได้ที่ ศูนย์ปฏิบัติการโครงการเงินอุดหนุนเพื่อการเลี้ยงดูเด็กแรกเกิด กรมกิจการเด็กและเยาวชน โทร. 082-091-7245 สายด่วน พม. 1330 ได้ตลอด 24 ชั่วโมง